ફેસબૂક, ઇન્સ્ટાગ્રામ, વૉટ્સએપ અને ટ્વિટર… આ તો બધાં જાણીતાં નામો છે અને સૉશિઅલ મીડિયાનો ભાગ છે. તેના દ્વારા મિત્રો અને પરિવારજનો સાથે સંપર્કમાં રહી શકાય છે. પરંતુ હવે એ જાણીતી વાત છે કે તે નિરાશા પણ ખૂબ જ જન્માવે છે. કોણે ગાડી લીધી, કોણ સારા ગુણ લાવ્યું, કોણે સેલિબ્રિટી સાથે તસવીર પડાવી, કોણ ગોવા કે સ્વિત્ઝર્લેન્ડ ફરવા ગયું…આ બધું જોઈને તમને નિરાશા આવી શકે, પરંતુ તેનો ઉપાય છે. અને તે એ કે, તમે થોડા સમય પૂરતું સૉશિઅલ મીડિયા જોવાનું બંધ કરી શકો. પરંતુ એવા લોકોનું શું જેમણે ફરજિયાત આ જોવું જ પડે? અને તેમાંય, તમારા પર સતત કૉમેન્ટોનો મારો થતો હોય, તમારી ટીકા થતી હોય?